CONTRACT 
DE  ASISTENŢĂ JURIDICĂ

nr. VJ/VT din 26.10.2021
EXPUNERE:

Prezentul contract are ca obiect acordarea consultanţei şi asistenţei juridice calificate Clientului, reprezentare în instanţa de judecată, în cauza civilă, procedură specială, inițiată S.C. „Vinăria Țiganca” SRL unde are calitatea de reclamant. 

DEFINIŢII ŞI INTERPRETĂRI:

În prezentul Contract, următorii termeni au înţelesul  dat prin acest articol.

· „Contract” înseamnă prezentul Contract şi anexele sale, după cum acestea pot fi modificate, schimbate, înnoite sau completate;

· „Părţi” înseamnă Avocatul şi Clientul şi va fi astfel interpretat încât să includă pe fiecare şi oricare din succesorii lor;

· „Avocatul”  înseamnă Consultantul Juridic aşa cum este stipulat în articolul 1.1; 

· „Client” înseamnă persoana căreia i se acordă asistenţă juridică aşa cum este stipulat în articolul 1.1;  

·  „Servicii Juridice” înseamnă servicii de asistenţă juridică prestate de Avocat la solicitarea Clientului;

· „Onorariu ” înseamnă plata serviciilor; 

· „Persoană” înseamnă orice persoană, societate, companie, corporaţie, guvern, stat sau agenţie a statului sau orice asociere sau parteneriat;

Articolul 1.  DISPOZIŢII GENERALE

1.1  Prezentul contract este semnat la data 26 octombrie 2021, între Biroul Asociat de Avocați Protect Lex, înregistrat prin Decizia nr. 2 din 13 ianuarie 2016 la Ministerul Justiţiei al Republicii Moldova, cu sediul în mun. Chişinău, str. Serghei Lazo, nr. 40, et. 8, Cod Fiscal: 44059010, reprezentat de Avocatul Vasile Josan, Licența nr. 2129 din 23.05.2011, Avocatul Adrian Grosu, Licența nr. 3253 din 20.06.2018 şi S.R.L. Vinaria Țiganca, IDNO: 1003600028233, cu sediul pe str. Ţarinei, 107, ap.(of.) 9, mun. Chişinău,  în calitate de Client.
Articolul 2.  TERMENUL

2.1 Părțile prezentului contract, convin de comun și acceptă că, prezentul contract este semnat până la finalizarea cauzei cu o hotărârea definitivă și irevocabilă.
2.2. Părțile prezentului contract, convin de comun și acceptă că, serviciile prestate de către Avocat, vor fi considerate ca fiind încheiate, odată cu semnarea Actului de predare-primire dintre Părți.
Articolul 3.  OBIECTUL CONTRACTULUI

3.1 Obiectul prezentului contract îl constituie reprezentarea Clientului de către Avocat, în fața instanțelor de judecată, autorităților publice, persoanelor fizice și juridice de drept privat, în cauza care este indicată în contract.
3.2 Serviciile Juridice vor fi prestate în strictă conformitate cu legislaţia Republicii Moldova.  

Articolul 4.  PROCEDURA DE SOLICITARE ŞI DE PRESTARE A ASISTENŢEI JURIDICE

4.1 Clientul solicită asistenţă juridică în orice formă de comunicare disponibilă (telefon, fax, email, etc.).
4.2  Avocatul oferă consultanţă şi asistenţă juridică în formă verbală sau scrisă. 
Articolul 5. OBLIGAŢIILE AVOCATULUI

5.1 Avocatul este obligat să anunţe clientul cu cel puţin 10 zile înainte despre intenţia sa de a modifica sau desface prezentul contract.

5.2 Avocatul este obligat să nu întreprindă nici un fel de acţiuni care ar aduce atingere bunului nume şi reputaţiei clientului.

5.3 Avocatul este obligat să nu întreprindă nici un fel de acţiuni care ar depăşi cadrul prezentului contract fără acordul  prealabil al clientului.

5.4 Avocatul este obligat să păstreze confidenţialitatea tuturor documentelor clientului, de care va lua cunoştinţă în cadrul derulării prezentului contract.

Articolul 6.  OBLIGAŢIILE CLIENTULUI

6.1 Clientul este obligat să achite onorariul avocatului în termenele şi condiţiile prevăzute de prezentul contract.
6.2 Clientul va pune la dispoziţia avocatului toate documente relevante, solicitate de avocat în timp util.

6.3 Clientul este obligat să anunţe Avocatul cu cel puţin 10 zile înainte, despre intenţia sa de a modifica prezentul contract.

6.4 Clientul este obligat să suporte cheltuielile aferente prestării serviciilor juridice, de tipul taxelor de stat, notariale și alte taxe prevăzute expres de lege.

6.5 Clientul este obligat să ateste exactitatea şi sinceritatea informaţiilor pe care le furnizează avocatului şi îşi exprimă acordul ca demersurile şi interpelările făcute de avocat sau operaţiunile întreprinse să fie conforme informaţiilor pe care le-a furnizat.
Articolul 7.  ONORARIUL AVOCATULUI, PROCEDURA şi termenii DE PLATĂ

7.1 Pentru asistenţa juridică și consultanța acordată conform prezentului Contract, Clientul va plăti Avocatului un onorariu stabilit de părți în Anexa prezentului contract. Onorariul va fi achitat în MDL la cursul de schimb al BNM din ziua plăţii.
7.2 Toate obligaţiile fiscale aferente onorariului cad în sarcina Avocatului şi nu a Clientului, în conformitate cu prevederile legale ce reglementează exercitarea profesiei de avocat.
7.3 Părţile pot conveni şi asupra plăţii onorariului de succes prin anexă suplimentară la prezentul contract.
7.4  Clientul a fost informat despre faptul că activitatea de avocat nu reprezintă activitate de antreprenoriat şi asistenţa juridică acordată nu este pasibilă de impozitare cu TVA.
Articolul 8. Responsabilităţi

8.1 Clientul admite şi acceptă că pentru prestarea serviciilor cuprinse în Contract avocatul este îndreptăţit să folosească şi să se bazeze pe informaţiile furnizate acestuia, fără o verificare prealabilă şi independentă a acestora de către avocat. 

8.2 Avocatul nu va fi responsabil pentru acurateţea, exactitatea şi suficienţa oricărei informaţii furnizate de sau în numele clientului.
8.3 Părțile convin de comun acord și acceptă că, serviciile prestate de către Avocat, reprezintă obligații de diligență și nu obligații de rezultat.

8.4 Părțile convin de comun acord și acceptă că, în cazul rezilierii unilaterale și neîntemeiate a prezentului contract de către Client, Avocatul nu are obligația de a restitui sumele achitate în calitate de onorariu fix.
Articolul 9.  IMPEDIMENT ÎN AFARA CONTROLULUI
9.1 Nici una dintre părţile prezentului contract nu va fi răspunzătoare pentru neîndeplinirea obligaţiilor contractuale, dacă neîndeplinirea a fost cauzată de un eveniment imprevizibil la data încheierii contractului şi ale cărui consecinţe sunt de neînlăturat de către partea care îl invocă. Sunt considerate asemenea evenimente: războiul, calamităţile naturale, grevele, restricţiile legale şi orice alt eveniment care este în afara controlului părţii care îl invocă. 

9.2 Nici una dintre părţile prezentului contract nu va fi răspunzătoare pentru neîndeplinirea obligaţiilor contractuale, dacă neîndeplinirea a fost cauzată de un eveniment imprevizibil la data încheierii contractului şi ale cărui consecinţe sunt de neînlăturat de către partea care îl invocă. Sunt considerate asemenea evenimente: războiul, calamităţile naturale, grevele, restricţiile legale şi orice alt eveniment care este în afara controlului părţii care îl invocă.
Articolul 10.  CONFIDENŢIALITATE ŞI PUBLICITATE

10.1 Părţile se obligă să respecte cu stricteţe clauzele prezentului Contract, referitoare la confidenţialitate şi să se asigure că toţi reprezentanţii acestora, sau alte persoane acţionează la fel ca şi când ar fi parte a prezentului Contract. 

10.2 Confidenţialitatea informaţiilor - Informaţiile pe care le schimbă Părţile în legătură cu termenii prezentului Contract vor constitui “Informaţii Confidenţiale” şi vor fi păstrate strict confidenţial de către Client şi Avocat. Fără acordul scris prealabil al Clientului sau al Avocatului, Părţile nu vor dezvălui sau permite dezvăluirea acestora în întregime sau în parte către orice persoană, alta decât destinatarul acestora sau alte persoane şi pentru alte scopuri decât îndeplinirea obligaţiilor cu privire la obiectul prezentului contract. Toate documentele primite vor fi înapoiate, iar copiile vor fi distruse.
10.3 Excepţii - Totuşi, Părţile vor avea dreptul să dezvăluie sau să folosească o parte sau toate informaţiile:

a) care aparţin deja domeniului public, altfel decât ca rezultat al încălcării prezentului Contract de către una dintre Părţile acestuia; sau

b) care se afla deja fără restricţie în posesia Părţilor în momentul în care aceste informaţii sunt furnizate conform prezentului Contract; sau

c) pe care Părţile au convenit, în scris, să le dezvăluie sau folosească în mod liber; sau

d) pe care Părţile trebuie să le dezvăluie conform unei decizii a unei instanţe competente sau a unei audieri în instanţa, în cadrul unui proces sau conform unei legi sau reglementări în vigoare, dar numai după ce au fost luate toate masurile rezonabile şi legale pentru a împiedica această dezvăluire.

10.4 Obligaţie specială - Părţile nu vor dezvălui şi se vor asigura că nici unul dintre partenerii, asociaţii, personalul, reprezentanţii acestora sau alte persoane nu vor dezvălui termenii prezentului Contract, către orice terţă parte. Orice astfel de termeni vor rămâne strict confidenţiali în orice moment şi vor supravieţui oricărei rezilieri/expirări a acestui contract sau a oricăror altor obligaţii de confidenţialitate din partea Părţilor.

Articolul 11. DISPOZIŢII FINALE

11.1 Prezentul contract este întocmit în două exemplare, în limba română, ambele având forţă juridică egală.

11.2 Părţile prezentului Contract pot să convină cu privire la modificarea Contractului sau să renunţe la oricare dintre condiţiile acestui Contract. Modificarea sau renunţarea la oricare dintre condiţiile acestui Contract poate fi făcută numai în scris, prin acordul ambelor Părţi. Orice modificări sau renunţări convenite vor fi obligatorii pentru Client şi Avocat.

11.3 În cazul încălcării de către una din părţi a obligaţiei(ilor) sale, neexercitarea de către partea prejudiciată a dreptului de a cere executarea întocmai sau prin echivalent a respectivei obligaţii nu înseamnă că partea prejudiciată a renunţat la acest drept. De asemenea, o exercitare unică sau parţială a unui drept sau compensaţii nu va împiedica exercitarea în continuare sau exercitarea propriu-zisă a oricăror drepturi şi compensaţii prevăzute de lege.

11.4 Invalidare parţială - Dacă în orice moment orice prevedere din prezentul Contract este sau devine ilegală, nevalabilă sau inaplicabilă în orice sens, conform legislaţiei şi jurisdicţiei, legalitatea, valabilitatea sau aplicabilitatea celorlalte prevederi din prezentul Contract nu vor fi afectate sau influenţate negativ de acestea.
Semnăturile de mai jos atestă ca AVOCATUL şi CLIENTUL au încheiat prezentul contract la data de 26 octombrie 2021, în mun. Chişinău, Republica Moldova.

	AVOCAT

Biroul Asociat de Avocați “Protect Lex”  

mun. Chişinău, str. Serghei Lazo, nr. 40, et. 8, of. 3

Cod Fiscal: 44059010

Cont IBAN: MD72MO2224ASV96459987100
B.C. „Mobiasbancă – Groupe Societe Generale” S.A.

Codul Băncii: MOBBMD22

	CLIENT

S.R.L. Vinaria Țiganca
            mun. Chişinău, str. Ţarinei, 107, ap.(of.) 9
Cod fiscal: 1003600028233                           
Cont IBAN: MD58VI022241700000577MDL  
BC Victoriabank S.A. 
Codul bancii: VICBMD2X457                                   

	Vasile Josan

                             (semnătura)
	

	Adrian Grosu

(semnătura)
	Administrator, Dulgher Svetlana
(semnătura)


ANEXA nr. 1
la Contractul din 26 octombrie 2021
nr. VJ/VT din 26.10.2021
mun. Chişinău, 26 octombrie 2021
1. Prezenta anexă face parte componentă din contractul de asistenţă juridică.
2. Prezentul contract include acordarea consultanţei şi asistenţei juridice calificate Clientului, reprezentare în instanţa de judecată, în cauza civilă inițiată S.C. „Vinăria Țiganca” SRL, unde are calitatea de reclamant, privind constatarea uzucapiuniii bunului imobil. 

3. Potrivit contractului se includ următoarele genuri de servicii prestate: 

- Studierea prealabilă a speței prezentate spre soluţionare în baza explicaţiilor Clientului şi a documentelor puse la dispoziţie; 
- Elaborarea cererii prealabile, cererii de chemare în judecată, cererii de apel, cererii de recurs, referințelor după caz;
- Reprezentarea Clientului în toate instanțele de judecată în procesul civil consemnat;
- Reprezentarea Clientului în procedura de executare, după caz;
- Îndeplinirea altor acțiuni procesuale necesare cauzei.

4. Onorariul stabilit de către Părţi pentru serviciile acordate, constituie:

- pentru reprezentare în toate instanțele, suma de 600,00 (șase sute) EURO, achitată de către Client, în decurs de 3 zile de la momentul înaintării contului de plată de către Avocat.
- Părțile convin de comun acord și acceptă că, în cazul obținerii unei hotărâri judecătorești irevocabile, favorabile Clientului, pe cauza inițiată, Clientul, se obligă să achite Avocatului, un onorariu de succes, în mărime de 600,00 (șase sute) EURO, în termen de 3 zile de la momentul înaintării contului de plată de către Avocat.

	AVOCAT

Biroul Asociat de Avocați “Protect Lex”  

mun. Chişinău, str. Serghei Lazo, nr. 40, et. 8, of. 3

Cod Fiscal: 44059010

Cont IBAN: MD72MO2224ASV96459987100
B.C. „Mobiasbancă – Groupe Societe Generale” S.A.

Codul Băncii: MOBBMD22

	CLIENT

S.R.L. Vinaria Țiganca

                 mun. Chişinău, str. Ţarinei, 107, ap.(of.) 9
Cod fiscal: 1003600028233                           

Cont IBAN: MD58VI022241700000577MDL  

BC Victoriabank S.A. 

Codul bancii: VICBMD2X457                                   

	Vasile Josan

                             (semnătura)
	

	Adrian Grosu

(semnătura)
	Administrator, Dulgher Svetlana
(semnătura)

